Prolog
În vremuri de groază,
un prunc s-a născut.
Elora Danan, menită să salveze lumea.
Urmărită fără răgaz de forțele întunericului,
Elora a fost salvată de doi eroi neașteptați.
Un fermier nelwyn, care visa să fie vrăjitor.
Willow era un bărbat cu suflet pur și curaj de netăgăduit.
Celălalt,
un hoț, un mincinos și o haimana nespus de îngâmfată.
Madmartigan era bărbatul cu care aveam să mă mărit.
Ce pot să spun?
Eram tânără.
Împreună, am înfrânt-o pe mama mea, regina Bavmorda,
eliberând regatul Tir Asleen de blestem.
Am crezut că războiul se sfârșise.
Dar, la scurt timp după ce a ajuns acasă,
Willow a avut o viziune.
Într-o zi,
un rău străvechi avea să se ridice din nou și s-o distrugă pe viitoarea împărăteasă,
iar moartea ei urma să profețească un nou ev întunecat.
Așa că Elora a fost ascunsă,
identitatea i-a fost tăinuită
chiar și ei.
Doar așa puteam s-o protejez.
Capitolul 1 Viforele
Aproape te învinsesem.
Nu te supăra dintr-atât!
Există iscusință
și există talent.
Iar eu le am pe amândouă.
Plus o doză mare de aroganță.
E nevoie și de asta.
Poate peste câțiva ani o să mă învingi.
Te-aș fi învins, dacă nu era piatra aia desprinsă.
Nu contează să stăpânești mișcările, Jade,
ci să te adaptezi la teren.
Și eu sunt mai pricepută decât tine la asta.
Da, superioară în toate, Măria Ta.
Într-o zi o s-o demonstrez.
Nu te mai gândești la asta?
Să mergem dincolo de Barieră,
să trăim aventuri sălbatice cum...
am tot discutat.
Kit, am vorbit cu Ballantine mai devreme...
- Da? - Prințesă!
Aduc vești de la regină.
Suntem asediați?
Trebuie să vă gătiți pentru cină.
Înălțimea Sa așteaptă cât de curând alaiul regal din Galladoorn.
A fost chemat și fratele meu să se spele după urechi?
Da. Prințul vânează în Pădurea de Apus.
Vânează? Oare pe cine vânează azi?
A fost prea mult?
Nu. A fost...
- Tremuri. - Da?
Da.
Nu știu ce e.
Ai acest efect asupra mea.
N-am mai avut parte de așa ceva până acum.
Nici eu.
Dar nu mă așteptam să simți asta pentru mine.
Cum adică? De ce nu?
Ai o anumită reputație.
Dacă ai auzi ce se spune despre tine...
Dar știu că sunt minciuni.
Unele ar putea fi adevărate.
Dar asta a fost înainte.
M-am schimbat.
Airk, te iubesc!
Alteță!
Kase, îmi place privirea ta mânioasă.
Nu doream să-mi petrec după-masa târându-mă prin Hotarele Apusene
în căutarea voastră.
Îmi ajut și eu prietenii cum pot.
Regele Hastur a fost văzut în Vale cu un grup numeros.
O să ajungă la Tir Asleen până la amurg.
Mama voastră insistă să fiți îngrijit la sosirea lor.
Ce crezi că vrea să spună prin „îngrijit”?
Bănuiesc că nu murdar de țărână și iarbă.
E foarte pretențioasă.
Îl duc pe Eclipsă la grajduri.
Știi că vii diseară, nu?
- Nu. - Da.
- Serios? - Da.
Știi că nu-mi place să port rochii elegante.
O să trebuiască să înduri,
pentru că n-o să supraviețuiesc fără tine.
- Ce voiai să-mi spui? - Când?
Când ai zis că ai vorbit cu Ballantine.
Discutăm mai târziu.
A fost distractiv.
Pa!
Încă un sărut!
Trebuie să pleci. Chiar trebuie.
N-ai văzut nimic.
Am văzut tot.
E bucătăreasa, nu?
Cea care face brioșele pe care le laudă toți?
Mă dau în vânt după brioșele ei.
Mă tem pentru ce o să pună în brioșe
după ce-i frângi inima.
N-o să-i frâng inima.
Fii serios, Airk, o să-ți pierzi interesul...
- Mulțam. - ...și o s-o lași.
E singurul lucru de la care nu te abați.
Nu, ea... Porumbița...
E altceva, Porumbița are calități sufletești
- ...inefabile. - Ai zis „Porumbița”?
Da, așa îi spun. E cel mai romantic, cel mai frumos...
Nu-i știi numele?
- Sigur că-l știu. - Da?
- Da. - Cum o cheamă?
Mamă! Am primit mesajul tău. Ne-am întors degrabă...
O să ne îmbăiem...
De ce arăți de parcă te-ai tăvălit prin iarbă?
M-am antrenat pentru turniruri.
Ce ai pe gât?
M-a înțepat o molie-de-foc, a fost ciudat.
Nu era o porumbiță?
Lachlan v-a găsit pe tine și pe Jade la Canionul Labirint.
Nu vreau să vă jucați pe acolo, e periculos.
Să ne jucăm?
Spre deosebire de el, noi chiar ne antrenam.
Ți-au pregătit baia,
ți-am scos o rochie pe care s-o porți.
Acum îmi alegi și hainele?
N-am șase ani.
N-ar trebui s-o fac,
dar n-am de ales, când îți neglijezi răspunderile în favoarea distracțiilor.
Bine, am plecat.
Kit, vino!
Sorsha.
Vijeliile.
Vin.
Milady!
Încetează, Ballantine!
Doar pentru Kit îndur chinul ăsta.
I-ai spus?
Lui Jade?
O să-i spun.
Asta ți-ai dorit mereu,
pentru asta ai trudit mai mult decât oricine.
Dacă ți-e prietenă, o să se bucure.
O să creadă că o părăsesc tocmai când are mai mare nevoie de mine.
Pentru că așa și e.
Mulțumesc.
Graydon Hastur,
prințul de Galladoorn.
Parcă erau doi.
Erau, dar unul dintre ei a căzut dintr-un copac.
Așa că mă mărit cu ăsta.
Ai vorbit cu el?
Da.
Am făcut o plecăciune, ca o lady.
El a mârâit ceva și și-a târșâit picioarele,
ca un adevărat...
învingător.
Spuneai că sunt încăierări la apus, dincolo de Barieră.
Sunt Tâlharii Oaselor.
Nu vă bateți capul cu asta.
Dar am primit vești asemănătoare de la miazănoapte.
Așezări arse și părăsite.
Dacă e altceva?
Prostii! Nimic nu trece de Barieră niciodată.
Poftim! Eu fac mai toată treaba pe aici.
Gătesc, fac curat, lecuiesc bolnavii. Am făcut și vinul. Poftim...
Se spune că ești cel mai bun spadasin
din Tir Asleen.
Nu sunt cel mai bun.
Al doilea.
Tata era grozav.
Era cavaler de Galladoorn.
- Ce? Madmartigan. - Da.
Am crescut cu povești despre părinții tăi,
cum au salvat-o pe Elora Danan de la Bavmorda
în bătălia de la Nockmaar și au avut grijă de ea până să plece.
Ar trebui să stai cu ochii pe cuptoare, nu să caști gura la nobilime.
Contesa ți se pare drăguță?
Cea cu buzele și cu fața aia?
Nu te holba!
Nobili ai tărâmului, regină!
Acum două sute de luni, cavalerii din Galladoorn
au nimicit legiunile Bavmordei și au izbăvit Tir Asleen de blestem.
Timp de două sute de luni
am păstrat o alianță cumpătată,
cârmuind cu acceptul celorlalți, dar păstrându-ne independența.
Un singur tărâm, regate de sine stătătoare.
Până acum.
Mâine, prințul Graydon se însoară cu fiica mea, Kit.
În sfârșit, Tir Asleen și Galladoorn se unesc,
oferindu-ne un viitor armonios
și întărindu-ne împotriva oricăror pericole.
Pentru miri!
Să domnească cu înțelepciune și dreptate,
să ne apere tărâmul până în ziua
în care adevărata împărăteasă, Elora Danan, o să se întoarcă.
Până în acea zi!
Umbra se lungește.
Doar la lumina ei ne putem croi drum prin beznă.
Vijeliile vin!
Cum e banchetul?
Să-l vezi pe prinț!
E ca un șoricel.
Kit n-ar trebui...
Amândoi știm cât îmi plac pălăvrăgelile noastre,
dar, dacă nu mi-ai adus tort, de ce ai mai venit?
Poate pentru că vrei
să zic să nu-ți obligi fiica să se mărite cu unul pe care nu-l iubește.
Știi că n-am de ales.
L-ai luat pe Madmartigan.
N-a fost o alegere ușoară,
dar ai avut motive întemeiate s-o faci.
Singurul meu scop a fost să-i ocrotesc pe cei dragi.
Prețul e mare.
Sunt obosită.
Cât poți s-o mai ții așa?
Atât cât e nevoie.
Poate că exagerez.
Nu înseamnă că viața noastră trebuie să se schimbe.
Putem să călărim și...
Ballantine a trimis o cerere în numele meu.
Pot să mă pregătesc cu Legiunea Scânteietoare, Kit.
O să devin cavaler de Galladoorn.
Dar nu primesc...
Au făcut o excepție.
E prima oară când o fac.
Pornesc spre miazăzi cu regele Hastur după nuntă.
Nunta mea?
Mâine?
Voiam să-ți spun mai din timp, dar n-am știut...
Kit, stai!
Hei!
Ne căsătorim.
Ciudat, nu?
Abia aștept.
De ce? Nici nu mă cunoști.
Sunt recunoscător pentru șansa de a sluji tărâmul.
Scuze! Iartă-ne!
Tocmai îmi cunoșteam logodnicul,
dar tu poți să te duci unde vrei,
așa cum ai și demonstrat.
Știi povestea lui Taramis?
Era o prințesă în Cașmir, cu mii de ani în urmă.
După spusele tuturor, era cea mai frumoasă femeie din istorie.
Regele a invitat toți cavalerii și prinții
să se întreacă pentru mâna ei.
Câștigătorul fiecărei probe mergea mai departe, până au rămas doar doi.
Un tânăr cavaler arogant din Galladoorn
și un războinic cu coif dintr-un ținut îndepărtat,
căruia nimeni nu-i văzuse chipul.
După o bătălie aprigă, străinul misterios l-a învins pe cavaler
și și-a scos coiful.
Știi cine era?
Era prințesa Taramis.
S-a înscris în secret ca să lupte pentru ea însăși,
pentru șansa de a-și alege singură viitorul.
Surioară, putem discuta un pic?
- Am încercat deja. - Fă-te util!
Să zicem că ar fi o întrecere pentru mâna mea
și noi am concura. Crezi că ai câștiga?
Vrei să...
Te temi că mi-ai putea orbi fratele geamăn?
Pe mine mă sperie asta.
Poate că nu.
N-ar fi bine să ratezi.
L-ai făcut de râs pe prinț.
- Dă-mi drumul! - Și pe mine.
Nu-mi pasă.
Le-ai arătat tuturor că ești o copilă
răzgâiată care trebuie să se maturizeze.
Sunt prizonieră, condamnată la o viață pe care n-am ales-o.
Nimeni nu-și alege viața, Kit!
- Nici mama. - Așa e.
Mama mea era mult mai aspră decât mine.
E în regulă. Totul e în regulă.
Am vorbit
cu Graydon, nu e băiat rău, dacă stai să-l cunoști.
Vorbește cu regele, calmează situația...
Vezi-ți de agățat fete
și nu-ți mai băga nasul în treburi pe care nu le pricepi
și care nici nu te privesc!
Duceți-vă la culcare!
Dimineață le ceri iertare regelui și prințului,
după care te măriți.
Ce crezi că faci?
O să mă bați? Pentru că sunt obosit.
Nu ți-am cerut ajutorul.
Nu. Dar ți-l ofer pentru că-mi ești soră și te iubesc,
deși ești o acritură.
Toți te iubesc pentru că ești fermecător și haios,
dar nu cumva să aibă așteptări de la tine.
Pentru că atunci te faci nevăzut.
La fel ca tata.
Eu nu sunt ca el.
Kit, nu plec nicăieri.
Nu pot să fac asta.
Porumbițo!
Porumbițo, voiam...
voiam să dau de tine.
Taci!
E mai bine să nu ne mai vedem.
De fapt...
Să te văd cu...
Am luat-o razna. Eram furioasă.
Eram atât de preocupată, încât...
Am ars brioșele.
- Nu! - Da!
Eu nu ard nimic, niciodată.
Și mi-am dat seama că nu-ți pot cere ție, un prinț,
o relație serioasă cu mine, brutăreasa, când ai contese și curviștine
- ... care ți se aruncă în brațe. - Stai!
Dar dacă...
aș face-o?
Dacă aș fi pregătit pentru o relație serioasă?
Nu e cea mai frumoasă cerere în căsătorie,
s-ar putea să fie cea mai urâtă.
Dar dacă ar fi mai reușită?
Am putea să mai vorbim despre asta.
Hei, potolește-te!
M-ai speriat de moarte.
Plec. Am venit să-mi iau rămas-bun.
Kit, știu că ești supărată...
Nu sunt.
Gândesc limpede pentru prima oară în viață.
Ar trebui să știi că fuga nu e...
Nu e vorba despre nunta cu Graydon.
Adică este, dar...
caut ceva.
Și nu e aici.
Nu, e în lumea largă.
Dincolo de Barieră.
O să fii un cavaler grozav.
Tot te-aș învinge.
E un simbol al devotamentului pentru tine.
Până când găsesc ceva mai potrivit.
Eu n-am nimic să-ți dau.
Nu-i nimic.
Ajunge să mă privești așa
tot restul vieții.
Aș putea s-o fac.
O s-o fac.
Copilul ăsta n-o să mă subjuge. Începeți ritualul!
Nu!
Sorsha!
O s-o omoare!
A început.
Vijeliile sosesc!
Știi ce ai de făcut.
Willow.
Doamne!
Crezi că o să mă faci să renunț...
Te cunosc cât să știu că nu te pot convinge să faci nimic.
Te rog doar să mai rabzi.
De ce?
Vrei să vii cu mine?
Kit, știi ce vreau.
Vreau s-o slujesc pe regină și să apăr Tir Asleen.
Ca prietenă, nu mă pune să aleg.
De nu plec acum, nici c-o mai fac.
Bine. Fă ce vrei!
Nu ești curajoasă dacă dai bir cu fugiții...
Aia e negură?
Ce se petrece?
Câinii Morții.
Fii cu băgare de seamă!
Mereu sunt... Cât de cât.
Iubirea să-ți dea putere!
Da. Așa o să fie.
Jade!
Înăuntru, Măria Ta!
Suntem asediați!
Tâlharii Oaselor?
Altceva. Ceva mai rău.
Băieți, aduceți-mi Satârul!
Unde e regina?
E prea mult să-ți cer să nu faci vreo prostie?
Probabil.
Stai în urma mea!
Haide!
Nu!
Mamă!
Îmi pare rău, am crezut că o să-i dai drumul.
Ajutor! Ceruri! S-o ajute cineva!
Ajutor!
Airk?
Unde ești?
Era în spatele meu.
Lupta cu vrăjitoarea aia.
L-au luat.
Cred...
că după el veniseră.
Eram în donjon, nu știam ce să fac sau cum...
Și am auzit glasul ăla vorbind în pnakotică sau așa mi s-a părut.
Am văzut o făptură cu aripi uriașe ca de voal, înălțându-se din pâclă,
avea pe cineva în gheare, se zbătea în zbor,
precum un șoim cu un șoarece.
Nu e treaba ta!
Nu e...
- Doar la asta-mi stă mintea! - În ce direcție a luat-o?
Cică Airk a fost răpit.
Trebuie să-l găsim și să-l salvăm.
Îți înțeleg afecțiunea pentru prinț,
dar astea sunt probleme grave.
Fii sigură că o să facă tot ce le stă în puteri.
L-am prins la marginea cetății, voia să fure un cal.
E o minciună sfruntată!
Verificam starea grajdurilor.
Mă interesează binele animalelor.
E o fărădelege să-ți pese? Să simți?
- Ajunge! - Mă duc eu.
Mă duc eu.
Da.
Mamă, am spus că ar trebui să mă duc spre apus, în căutarea lui Airk.
Te-am auzit.
Și sunt de acord.
Bine.
Regina mea, dacă asta vă e porunca, mă ofer să o însoțesc.
Ești comandantul trupelor Pacalcade!
Nu-ți poți ignora datoria ca să pleci într-o aventură.
Mă duc eu.
Îl știu pe Airk de când a venit pe lume
și e ca fiul pe care nu l-am avut...
Din câte știu eu.
Mulțumesc.
Ești conducătorul de care are nevoie expediția.
Vin și eu. N-o las singură pe prințesă.
În cazul ăsta, merge și Graydon.
- Poftim? - Cred că suntem destui
în frăția asta.
Îți lași logodnica să treacă singură de Barieră?
Nu e ce mi-aș dori, dar m-aș împăca cu ideea.
Thraxus Boorman.
Dați-mi drumul!
Tu ai fost dincolo de Barieră.
Da. Și nu e un loc pentru țânci.
Fi-le călăuză și-ți iert toate fărădelegile.
Serios? Chiar și pe cea din prăvălie, cu...
Îmi place să simt catifeaua pe...
Și pe aia.
- Bine. - E o nebunie! Îl faceți scăpat!
O să se țină de cuvânt.
Nu pentru iertare,
nu pentru mine,
ci ca să-și achite datoria față de un prieten.
Unde să căutăm? Zburătoarele nu lasă urme.
De asta e nevoie de un vrăjitor.
Un vrăjitor?
Minunat! Toți vrăjitorii au murit.
Mai e unul.
Un nelwyn.
Locuiește în satul de pe Râul Freen.
Și am o bănuială că te așteaptă.
Totul întâmplă așa cum a prevestit.
Am crezut că, dacă Elora Danan dispare și interzicem magia,
o să ținem răul la distanță.
Willow s-a opus.
El credea că răul o să-și facă loc până la urmă,
și atunci doar magia o să ne mântuiască.
Dar asta nu e tot.
N-o să-ți placă ce o să auzi, dar trebuie s-o spun.
Sângele și spiritul Bavmordei au supraviețuit.
În mine, în fratele tău și în tine.
Willow a avut o viziune că spiritul o să revină într-o zi
și o să năruie Tir Asleen.
Am văzut-o și eu astă-noapte.
Ultimul lucru pe care mi l-a spus Airk a fost că n-o să mă părăsească.
Când a spus-o,
nu mi-a păsat.
Mamă, îmi pare tare rău!
Și mie.
Ai grijă!
Avem dușmani în afară și printre noi.
Am făcut asta
ca să ți-o dau când plecai spre Galladoorn.
Nu dibăcia în luptă te face cavaler,
ci respectarea jurămintelor.
Sper că atunci când ne-om vedea
o să spui că merit darul ăsta frumos.
Soarta lui Tir Asleen atârnă de reușita ta.
N-o să dau greș.
Kit e ca tatăl ei, o să-l caute pe Airk până la capăt.
O să-i port de grijă.
Trebuie să fii cumpătată când ea e nesăbuită.
Mă bizui pe tine ca pe orice cavaler.
Cât mai e până la Barieră?
Cel mult o zi de drum.
Trupele de la Poarta Mamelor sunt conduse de comandantul Remar, un vechi prieten.
Putem să luăm provizii înainte să părăsim tărâmul.
- Ai mai fost la Poarta Mamelor? - Da.
Ai trecut de ea?
Nicio grijă, am făcut mai multe decât tine.
Cred că suntem urmăriți.
Mi s-a părut și mie.
Dar numai un tâmpit ne-ar urmări, când noi mergem la moarte sigură.
Crezi că o să murim?
De ce nu mi-a spus nimeni? Mi-e frică de moarte.
Și de băile publice...
Să părăsim cărarea.
Vine! Ascunde-te!
Lasă-mă jos!
Nici gând!
Vreau să-l ajut pe prinț.
Ghinion! Du-te acasă!
Nu înțelegi, ne iubim.
Nu știu cum să-ți spun, dar Airk a fost îndrăgostit de...
Nu așa. Nu ca noi.
Mă credeți proastă? Nu-mi pasă.
Ce avem noi îți apare o dată în viață, dacă ai noroc.
Am face orice unul pentru celălalt.
A trebuit să te aperi vreodată?
De vorbe?
De cineva care vrea să te rănească.
Nu.
Tu?
Fac alte treburi, orice-mi cereți. Mă ocup de cai.
Cineva trebuie să gătească.
- Ești pricepută? - Sunt fenomenală.
Nu vine cu noi!
Ai auzit-o pe prințesă!
Faci cale întoarsă de cum mijesc zorii.
Ce?
Ce? Stă să se întunece. Pleacă dimineață.
Ce poți găti aici?
Pe bune? Ți-ai adus fluierul?
Da. Nu e o idee bună?
Bunica credea că muzica alină sufletul. Așa că...
Nu suntem la hoinăreală, nu e șansa ta să vezi lumea.
E periculos.
Și făpturile care l-au luat pe Airk n-o să ni-l dea de bunăvoie.
Zi-i și tu!
Păi... Toți sunteți naivi, e adorabil.
Ce? Nu știți ce-s durerea, frica, foamea.
Acolo n-o să conteze cine-s ai voștri
sau ce credeți că vi se cuvine.
Lumea e mai mare decât vă închipuiți.
Și nu-i pasă de voi.
Tocană de oposum?
Fenomenală.
Știu că e o întrebare prostească, dar ce-i Bariera asta?
E un câmp de forță, făurit de Raziel și Cherlindrea pentru a proteja tărâmul.
A fost un refugiu pentru cei care nu voiau doar să supraviețuiască.
Familia mea mergea la Poarta Mamelor când am fost atacați.
Doar eu am scăpat cu viață.
Asta e... deprimant.
Dar nu de asta au clădit Bariera.
Are dreptate.
N-a fost făurită să apere tărâmul, ci pentru Elora Danan.
Ce a pățit?
Lumea spune că a murit.
Dar profeția zice că o să se întoarcă
și va uni lumea împotriva forțelor întunericului.
Nimeni nu știe adevărul.
Mama știe.
Cred că și tata știa.
A scos-o din castel într-o noapte și a dus-o undeva
unde să n-o găsească nimeni. Iar apoi
a rămas cu ea.
Asta crezi sincer sau așa-ți dorești să fi fost?
De ce aș vrea să cred că a pus-o mai presus de noi?
Nu știu.
Poate pentru că uneori e mai ușor să-i urăști.
Bucătăreasa?
Nu mai era când m-am trezit.
O noapte de somn pe pământul tare
te lecuiește de orice vis romantic.
Poate că a mers mai departe.
Doar dacă a găsit poarta. N-o să treacă de viroaga aia.
La naiba!
Unde-i toată lumea?
Arsenalul e neatins.
Au plecat în grabă.
Hei!
Nu și-ar fi abandonat postul.
Hei!
Uitați-vă!
„Veghem în prag.
„Privim în hău.
„Suntem martori la măreția sa.
„Cel Veșnic, lecuitorul lumilor.”
„Se deșteaptă din somnul său fără de moarte, departe, în adâncuri,
„Vestitorul lui Wyrm o să vină.”
De necrezut!
Stăruința ei e de admirat!
Nu, o să-și găsească moartea.
Hei!
Ce ți-am spus?
Nu ești stăpâna mea, prințesă. Nu aici.
Îmi place. S-o păstrăm.
- N-a întrebat nimeni! - Taci!
Gata! N-avem timp de ciondăneală.
Airk n-are timp.
Nu-mi pasă dacă vă plăceți.
Suntem în aceeași oală.
Iar aici, în lumea de dincolo,
dacă nu sunteți mereu cu ochii în patru, n-o să supraviețuiți...
Tâlharii Oaselor!
Fugiți!
Serios? Mulțumesc.
Tocmai de asta nu poți veni cu noi.
Prindeți-i!
De ce mergi așa încet? Suntem urmăriți.
Nu!
Doamne!
Mai repede!
Ești bine?
Bine.
Boorman, credeam că ai murit.
Nu mă cheamă așa.
Mă încurci cu altcineva.
- Boorman! - Boorman, ce faci?
Ce?
Boorman!
A fost de necrezut!
Cum l-ai convins să...
N-am mai văzut cai să facă asta. Ce e Hsu-Gala?
E un străvechi cuvânt argonian.
„Oprește-te”.
Voiam să-ți spun că-mi pare rău...
Pentru cum m-am purtat.
A fost...
Am fost imatură. Și...
Nu, e în regulă.
Înțeleg de ce nu ai vrea să te măriți cu un necunoscut.
Nici eu eram încântat.
Nu?
Adică ești...
Ești foarte drăguță,
dar ar trebui să fii îndrăgostit
înainte să hotărăști să-ți petreci tot restul vieții cu un om.
Cum rămâne cu sarcina de a uni tărâmul?
Într-o bună zi, noi vom cârmui.
Și atunci
putem să alegem altă cale decât părinții noștri.
Ăsta e satul despre care vorbea mama?
E singurul cătun din vale.
Unde e toată lumea?
Daikini...
Grozav, asta-mi mai lipsea!
Ce s-a întâmplat aici?
Multe. Dacă n-aveți grijă, o s-o pățiți și voi.
Îl căutăm pe vrăjitorul Willow.
Felicitări! L-ați găsit.
Tu ești Willow?
Da, eu sunt. Willow.
Dar m-am lăsat de vrăji.
M-am pensionat. Luați-o la picior!
Sunt Kit Tanthalos.
Mama e Sorsha.
M-a trimis să te găsesc.
Mi-a spus că demult
ați înfruntat împreună forțele răului și le-ați biruit.
Lumea are iar nevoie de tine, de magia ta.
E în regulă. Chiar e cine zice.
De unde știi?
I-am citit gândurile.
Glumesc.
Dar v-am păcălit, nu?
Nu ți-am citit gândurile.
Dar semeni cu mama ta.
Fratele meu, Airk, a fost luat de...
Vijelii.
- Ce? - Fratele tău e în viață.
E prizonierul Babei Veștejite,
care sălășluiește în Cetatea Străveche, dincolo de Marea Fărâmată.
Cei patru care au venit la Tir Asleen sunt slugile ei.
Ai spus „dincolo de Marea Fărâmată”?
- Bine. - Ce?
Prințesă, am bătut lumea în lung și-n lat,
cunosc creaturi magice,
dar nimeni n-a traversat Marea Fărâmată.
Acolo se sfârșesc hărțile.
Și acolo trebuie să mergem. Dincolo de hotarele lumii noastre,
în necunoscut. Doar așa putem să...
să...
Ce...
Ce faci...
N-ar trebui să fii aici,
dar cât mă bucur să te văd, Elora!
A zis cumva...
Nu, te înșeli.
Nu... Eu sunt un om de rând.
Ești Elora Danan,
Ultima Descendentă a Kymeriei, viitoarea împărăteasă,
Înaltă Preoteasă, Vrăjitoare Semprum a Celor Nouă Tărâmuri,
cea din urmă și cea mai mare șansă a lumii împotriva răului nimicitor.
Poftim?
Subtitrarea: Robert Ciubotaru